Demat dit  Giulia,    Trugarez da vezañ skrivet da soñjoù amañ. Evit respont dit e lakfen ma re din-me da heul bremañ :    A-du on ganit evit soñjal n'eo ket ken pouezus talvoudegezh al labour-se hag arabat soñjal e talvoudegezh an disoc'h, hepken, a-raok ober traoù : 'pezh a zo, koulskoude, eo a-bouez kregiñ gant ur raktres ez anavezer mat en a-raok pegen hir ha diaes e vo kas anezhañ da vat. Gwelloc'h eo atav kas da benn 'pezh a gomañser, setu. Ha n'on ket sur neoazh hag eñ e vo aes ober kement-se a  labour hep bezañ re zigalonekaet goude ur prantadig amzer. Me zo sur a-walc'h eus ar c'hontrol zoken...    Anavezout a ran mat pegen diaes ha digalonekaus eo ober un tamm labour treiñ en ur chom hep lenn un nebeudig evezhiadennoù, rebechoù, gourc'hemennoù, reizhadennoù... ur wech an amzer. Seul vuioc'h a implijourien hag a droerien, seul vuioc'h a chañsoù da vont pelloc'h gant ar raktres : anat eo e kav din. Siwazh, pet den a c'hell lakaat o foan war troidigezh Ubuntu hiziv ?    Setu perak  e soñjan-me atav e vefe gwelloc'h digeriñ raktresoù treiñ diraezusoc'h, evit kregiñ d'an nebeutañ. Da skouer 'vefe moarvat kalz aesoc'h, efedusoc'h ha kalonekaüsoc'h kregiñ pe mont pelloc'h gant troidigezhioù Opera, Gmail, Avant Browser, Gimp... evit an abegoù am eus meneget uheloc'h. Chom a ra c'hoazh ur bochad meziantoù eeunoc'h da dreiñ. Ma... pep unan a zo libr ha pep unan e soñjoù, gant ma vo plijadur 'benn ar fin  )    Kalon vat dit!    Philippe